CELEX: 32007R1304
Language: sk
Date: 2007-11-07 00:00:00
Title: Nariadenie Komisie (ES) č. 1304/2007 zo 7. novembra 2007 , ktorým sa mení a dopĺňa smernica Rady 95/64/ES, nariadenie Rady (ES) č. 1172/98, nariadenia Európskeho parlamentu a Rady (ES) č. 91/2003 a (ES) č. 1365/2006 so zreteľom na vytvorenie NST 2007 ako jednotnej klasifikácie pre prepravovaný tovar v určitých spôsoboch prepravy

8.11.2007   
            
            
               SK
            
            
               Úradný vestník Európskej únie
            
            
               L 290/14
            
         
      NARIADENIE KOMISIE (ES) č. 1304/2007
   zo 7. novembra 2007,
   ktorým sa mení a dopĺňa smernica Rady 95/64/ES, nariadenie Rady (ES) č. 1172/98, nariadenia Európskeho parlamentu a Rady (ES) č. 91/2003 a (ES) č. 1365/2006 so zreteľom na vytvorenie NST 2007 ako jednotnej klasifikácie pre prepravovaný tovar v určitých spôsoboch prepravy
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 95/64/ES z 8. decembra 1995 o štatistických údajoch o námornej nákladnej a osobnej doprave (1), a najmä na jej článok 12,
   so zreteľom na nariadenie Rady (ES) č. 1172/98 z 25. mája 1998 o štatistických výkazoch o cestnej nákladnej doprave (2), a najmä na jeho článok 3 ods. 4,
   so zreteľom na nariadenie Európskeho parlamentu a Rady (ES) č. 91/2003 zo 16. decembra 2002 o štatistike železničnej dopravy (3), a najmä na jeho článok 4 ods. 5,
   so zreteľom na nariadenie Európskeho parlamentu a Rady (ES) č. 1365/2006 zo 6. septembra 2006 o štatistike prepravy tovaru po vnútrozemských vodných cestách (4), a najmä na jeho článok 9,
   keďže:
   
               (1)
            
            
               Podľa smernice 95/64/ES, nariadenia (ES) č. 1172/98 a nariadenia (ES) č. 91/2003 sa má na klasifikáciu prepravovaného tovaru v štatistike námornej prepravy, štatistike cestnej nákladnej prepravy a v štatistike železničnej prepravy používať štandardná klasifikácia tovaru pre štatistiku prepravy (NST/R).
            
         
               (2)
            
            
               Podľa nariadenia (ES) č. 1365/2006 sa má pri klasifikácii prepravovaného tovaru v štatistike prepravy po vnútrozemských vodných cestách používať klasifikácia NST/R alebo NST 2000 rev. 2.
            
         
               (3)
            
            
               Z dôvodu konzistentnosti s revidovanou klasifikáciou NACE (štatistická klasifikácia ekonomických činností v Európskom spoločenstve) prijala Európska hospodárska komisia Organizácia Spojených národov (EHK OSN) v júni 2007 novú revíziu NST 2000 (NST 2007).
            
         
               (4)
            
            
               S cieľom poskytnúť porovnateľné štatistické údaje v súvislosti s prepravovaným tovarom vo všetkých príslušných spôsoboch prepravy je potrebné prijať NST 2007 ako jednotnú klasifikáciu prepravovaného tovaru vo všetkých príslušných spôsoboch prepravy, ktorá by sa mala vzťahovať na členské štáty pri zbere vnútroštátnych údajov, ako aj na Komisiu pri šírení štatistických informácií o prepravovanom tovare.
            
         
               (5)
            
            
               Smernica 95/64/ES, nariadenie (ES) č. 1172/98, nariadenie (ES) č. 91/2003 a nariadenie (ES) č. 1365/2006 by sa preto mali zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre štatistický program zriadeného rozhodnutím Rady 89/382/EHS, Euratom (5),
            
         PRIJALA TOTO NARIADENIE:
   Článok 1
   Zmeny a doplnenia smernice 95/64/ES
   Príloha III k smernici 95/64/ES sa nahrádza textom uvedeným v prílohe k tomuto nariadeniu.
   Článok 2
   Zmeny a doplnenia nariadenia (ES) č. 1172/98
   Príloha D k nariadeniu (ES) č. 1172/98 sa nahrádza textom uvedeným v prílohe k tomuto nariadeniu.
   Článok 3
   Zmeny a doplnenia nariadenia (ES) č. 91/2003
   Príloha J k nariadeniu (ES) č. 91/2003 sa nahrádza textom uvedeným v prílohe k tomuto nariadeniu.
   Článok 4
   Zmeny a doplnenia nariadenia (ES) č. 1365/2006
   Príloha F k nariadeniu (ES) č. 1365/2006 sa nahrádza textom uvedeným v prílohe k tomuto nariadeniu.
   Článok 5
   Úroveň podrobnosti v štatistikách Spoločenstva
   Na klasifikáciu typu tovaru sa používa prvá úroveň klasifikácie NST 2007 (20 divízií).
   Článok 6
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Toto rozhodnutie sa uplatňuje od referenčného roka 2008 s pôsobnosťou na údaje roka 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2007
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 320, 30.12.1995, s. 25. Smernica naposledy zmenená a doplnená rozhodnutím Komisie 2005/366/ES (Ú. v. EÚ L 123, 17.5.2005, s. 1).
   
      (2)  Ú. v. ES L 163, 6.6.1998, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1893/2006 (Ú. v. EÚ L 393, 30.12.2006, s. 1).
   
      (3)  Ú. v. ES L 14, 21.1.2003, s. 1. Nariadenie zmenené a doplnené nariadením Komisie (ES) č. 1192/2003 (Ú. v. EÚ L 167, 4.7.2003, s. 13).
   
      (4)  Ú. v. EÚ L 264, 25.9.2006, s. 1. Nariadenie zmenené a doplnené nariadením Komisie (ES) č. 425/2007 (Ú. v. EÚ L 103, 20.4.2007, s. 26).
   
      (5)  Ú. v. ES L 181, 28.6.1989, s. 47.
   
      PRÍLOHA
      NST 2007
      
                  Divízia
               
               
                  Opis
               
            
                  01
               
               
                  Výrobky poľnohospodárstva, poľovníctva a lesníctva; ryby a ostatné rybie výrobky
               
            
                  02
               
               
                  Čierne uhlie a lignit; surová ropa a zemný plyn
               
            
                  03
               
               
                  Kovové rudy a ostatné nerastné suroviny; rašelina; urán a tórium
               
            
                  04
               
               
                  Potravinové výrobky, nápoje a tabak
               
            
                  05
               
               
                  Textílie a textilné výrobky; koža a kožené výrobky
               
            
                  06
               
               
                  Drevo a výrobky z dreva a korku (okrem nábytku); výrobky zo slamy a prúteného materiálu; buničina, papier a výrobky z papiera; tlačoviny a záznamové médiá
               
            
                  07
               
               
                  Koks a rafinérske ropné výrobky
               
            
                  08
               
               
                  Chemikálie, chemické výrobky a syntetické vlákna; guma a plastové výrobky; jadrové palivá
               
            
                  09
               
               
                  Ostatné nekovové minerálne výrobky
               
            
                  10
               
               
                  Základné kovy; kovové výrobky, okrem strojov a zariadení
               
            
                  11
               
               
                  Stroje a zariadenia inde neuvedené; kancelárske stroje a počítače; elektrické stroje a prístroje inde neuvedené; rozhlasové, televízne a komunikačné zariadenia a prístroje; zdravotnícke, presné a optické prístroje; hodinky a hodiny
               
            
                  12
               
               
                  Dopravné zariadenia
               
            
                  13
               
               
                  Nábytok; ostatné výrobky inde neuvedené
               
            
                  14
               
               
                  Druhotné suroviny; komunálny odpad a iný odpad
               
            
                  15
               
               
                  Listy, balíky
               
            
                  16
               
               
                  Zariadenia a materiály používané pri preprave tovaru
               
            
                  17
               
               
                  Tovar prepravovaný počas sťahovania domácností a kancelárií; batožina prepravovaná oddelene od cestujúcich; motorové vozidlá prepravované na opravu; ostatný nepredajný tovar inde neuvedený
               
            
                  18
               
               
                  Zberný tovar: rôznorodý tovar, ktorý sa prepravuje spoločne
               
            
                  19
               
               
                  Neidentifikovateľný tovar: tovar, ktorý z nejakého dôvodu nemôže byť identifikovaný, a preto zaradený do skupín 01 – 16
               
            
                  20
               
               
                  Ostatný tovar inde neuvedený